એક આખી નવી પેઢીને ગુજરાતની ઓળખ મળે તેવા આશયથી આગામી ૩જીમેથી ગુજરાત ક્વિઝ નામનો બીજો નવો કાર્યક્રમ શરૂ કરાશે અને તે અંગેની વેબસાઈટ પણ લોન્ચ કરાશે તેવી એક મહત્ત્વની જાહેરાત આજના આ એનઆરજી સંમેલનમાં મુખ્યમંત્રી નરેન્દ્ર મોદીએ જાહેરાત કરી હતી. દેશના જુદા જુદા રાજ્યો અને વિવિધ દેશોમાં વસતા ગુજરાતીઓના સંતાનો આ ‘ઓનલાઈન ગુજકાત ક્વિઝ કોમ્પીટીશન’માં ભાગ લે તેવી અપીલ કરી હતી. નવી પેઢીને ગુજરાતનું શિક્ષણ પ્રાપ્ત થાય, ગુજરાતનું બાઈન્ડિંગ બને તેવો હેતુ આ ક્વિઝ કોમ્પીટીશન પાછળનો હોવાનું તેમણે જણાવ્યું હતું. આ સ્પર્ધા આગામી જૂન સુધી ચાલશે.